|  |
| --- |
| ЗАЦВЯРДЖАЮ  Дырэктар дзяржаўнай установы  адукацыі “Вучэбна-педагагічны комплекс Сінькоўскі яслі-сад-  сярэдняя школа”  А.А.Дунай |

ПЛАН РАБОТЫ МЕТАДЫЧНАГА АБ’ЯДНАННЯ

НАСТАЎНІКАЎ ПАЧАТКОВЫХ КЛАСАЎ І ВЫХАВАЦЕЛЯЎ ДАШКОЛЬНАЙ АДУКАЦЫІ НА 2019/2020 НАВУЧАЛЬНЫ

Аналіз работы метадычнага аб'яднання настаўнікаў

пачатковых класаў і выхавацеляў дашкольнай адукацыі

за 2018/2019 навучальны год

Работа метадычнага аб'яднання настаўнікаў пачатковых класаў і выхавацеляў дашкольнай адукацыі ў 2018/2019 навучальным годзе была накіравана на павышэнне прафесійнай кампетэнтнасці педагогаў як сродку забеспячэння актуальнага ўзроўню адукацыі

Дадзеныя мэты рэалізоўваліся сродкамі арганізацыі своечасовага засваення адукацыйных праграм павышэння кваліфікацыі педагогаў ва ўстановах дадатковай адукацыі дарослых, метадычнай вучобы ў рамках метадычнай работы ўстановы адукацыі, арганізацыйнага і вучэбна-метадычнага забеспячэння адукацыйных мерапрыемстваў для педагогаў і навучэнцаў.

Членамі метадычнага аб’яднання з’яўляюцца 4 настаўнікі пачатковых класаў і 2 выхавацелі дашкольнай адукацыі. У 2018/2019 навучальным годзе 4 (66,6 %) педагогі з вышэйшай і 2 (33,3 %) з сярэдняй спецыяльнай адукацыяй.

Стаж да 15 гадоў маюць 2 педагогі (33,3%), 4 (66,6%) працуюць больш за 15 гадоў.

Вышэйшая кваліфікацыйная катэгорыя прысвоена 2 педагогам (33,3 %), першая - 4 (66,6 %).

Аналіз складу педагагічных работнікаў сведчыць аб тым, што ўстанова адукацыі мае неабходны кадравы рэсурс для забеспячэння якаснай дашкольнай і пачатковай адукацыі навучэнцаў.

Метадычнае суправаджэнне педагогаў у перыяд паміж павышэннем кваліфікацыі ажыццяўлялася на аснове вынікаў дыягностыкі прафесійных патрэбаў ў адпаведнасці з сацыяльным заказам па пытаннях навучання, выхавання і развіцця навучэнцаў.

Работа метадычнага аб’яднання планавалася і была арганізавана ў адпаведнасці з адзінай метадычнай тэмай “Рэалізацыя сучасных дыдактычных падыходаў ў выкладанні вучэбных прадметаў на І ступені агульнай сярэдняй адукацыі і адукацыйных абласцей у дашкольнай адукацыі”.

Змест работы метадычнага аб’яднання быў накіраваны на ўдасканаленне прафесійнай кампетэнтнасці педагогаў у сучасных патрабаваннях да ўрокаў літаратурнага чытання ў пачатковых класах, рэалізацыі прынцыпаў дыферэнцыяцыі і індывідуалізацыі адукацыйнага працэсу ў дашкольнай адукацыі і на першай ступені агульнай сярэдняй адукацыі, павышэнню эфектыўнасці падрыхтоўкі навучэнцаў да алімпіяд па беларускай, рускай мове, матэматыцы. Важнае месца адводзілася абагульненню, апісанню і прадстаўленню вопыту ўласнай педагагічнай дзейнасці. Педагогамі распрацаваны схемы аналізу літаратурнага твора, памяткі бацькам па арганізацыі дамашняга чытання з дзецьмі, канспекты ўрокаў, заняткаў спецыяльна арганізаванай дзейнасці з прымяненнем індывідуальнага і дыферэнцыраванага падыходу ў навучанні, анкеты, тэсты для бацькоў і педагогаў.

На пасяджэнні метадычнага аб’яднання “Фарміраванне моўных уяўленняў у дашкольнікаў імоўныхпаняццяў у вучняў пачатковых класаў**”**  была разгледжана праблема сфарміраванасці чытацкіх уменняў навучэнцаў для паспяховага адукацыйнага працэсу, пашыраны веды педагогаў пра спосабы фарміравання цікавасці да кнігі і чытання ў дашкольнікаў і чытацкіх уменняў навучэнцаў на ўроках літаратурнага чытання. У ходзе практычнай часткі праведзены занятак спецыяльна арганізаванай дзейнасці выхавацеля дашкольнай адукацыі Роўнай І.Г., урок у ІІІ класе настаўніка пачатковых класаў Андрыаловіч В.К.

Рэалізацыя дадзенай тэмы садзейнічала павышэнню прафесійнай кампетэнтнасці педагогаў па фарміраванні ў навучэнцаў чытацкіх уменняў.

Удзел у пасяджэнні “Рэалізацыя кампетэнтнаснага падыходу ў дашкольнай адукацыі і на I ступені агульнай сярэдняй адукацыі” спрыяў ўдасканаленню прафесійнага майстэрства педагогаў па выкарыстанні кампетэнтнаснага падыходу **ў** адукацыйным працэсе.

Аналіз наведаных вучэбных заняткаў, заняткаў спецыяльна арганізаванай дзейнасці дазваляе зрабіць выснову, што педагогі валодаюць зместам і методыкай дашкольнага і пачатковага навучання, большасць навучальных заняткаў праводзіцца з улікам сучасных дыдактычных патрабаванняў.

Навучальныя праграмы па вучэбных прадметах на І ступені агульнай адукацыі выкананы ў поўным аб'ёме, як па колькасці гадзін, так і па змесце.

Рэйтынг вучэбных дасягненняў навучэнцаў ІІІ і IVкласа за 2018/2019 навучальны год склаў па беларускай мове - 7,29, беларускай літаратуры – 8, рускай мове - 6,89, рускай літаратуры – 8,18, англійскай мове –7,22 , матэматыцы– 7,09, прадмеце “Чалавек і свет” – 7,45. Гэта адпавядае дастатковаму ўзроўню.

Калі аналізаваць па класах, то ў ІІІ класе сярэдні бал склаў 7,57; якасць ведаў 71, 4 %; у IV класе сярэдні бал склаў 7,33; якасць ведаў 88,9 %.

У рамках падрыхтоўкі да атэстацыі педагагічных работнікаў праведзены семінар-практыкум “Абагульненне, апісанне і прадстаўленне вопыту педагагічнай дзейнасці для прысваення і пацвярджэння вышэйшай катэгорыі”, на якім вопыт педагагічнай дзейнасці прадставілі настаўнікі пачатковых класаў Карповіч Л.У., Шчасная С.Ф., якія пацвердзілі вышэйшую кваліфікацыйную катэгорыю.

У межах правядзення атэстацыі былі прадстаўлены матэрыялы з вопыту работы выхавацеля дашкольнай адукацыі Роўнай І.Г. “Развіццё пазнавальных здольнасцей дзяцей дашкольнага ўзросту сродкамі праектна-даследчай дзейнасці”.

У рамках дэкады педагагічнага майстэрства “Развіццё асобы навучэнца сродкамі дыферэнцыяцыі” найбольш эфектыўным аказаўся матэматычны занятак спецыяльна арганізаванай дзейнасці ў дашкольнай рознаўзроставай групе “Краіна прамавугольнікаў” (выхавацель дашкольнай адукацыі Роўная І.Г.).

У раённым конкурсе метадычных распрацовак вучэбных заняткаў прафарыентацыйнай накіраванасці прыняла ўдзел Шчасная С.Ф. (Урок матэматыкі ў І класе “Мы будуем дом. Замацаванне. Лікі ад 1 да 6”,

Прафесіяналізм дазваліў настаўніку пачатковых класаў Карповіч Л.У. правесці на высокім арганізацыйна-метадычным узроўні адкрытыя ўрокі ў рамках раённага фестывалю музейных урокаў: беларуская літаратура ў IV класе “Цудоўныя кветкі цёткі Алены” *.*

Неабходнай умовай прафесіянальнай дзейнасці педагога з’яўляецца самаадукацыя. Аналіз тэм самаадукацыйнай дзейнасці паказвае, што ў большасці педагогаў тэмы актуальныя, выбіраюцца з улікам цяжкасцей, узроўню прафесійнага майстэрства, адзінай метадычнай тэмы ўстановы адукацыі.

У 2018/2019 навучальным годзе ў раённай навукова-практычнай канферэнцыі “Юны даследчык” прынялі ўдзел навучэнцы ІІІ класа (настаўнік Шчасная С.Ф.).

Навучэнцы IV класа (Трыгрыбцава Н.К.) прымалі ўдзел у раённай алімпіядзе па беларускай мове і матэматыцы.

Праведзенае анкетаванне паказала, што педагогі адчуваюць цяжкасці ў пастаноўцы мэты і задач вучэбнага занятку 2 (33,3 %), мадэліраванні шляхоў матывацыі навучэнцаў 3 (50 %), формы падачы вучэбнага матэрыялу 2 (33,3 %), правядзенні сама- і ўзаемакантролю 2 (33,3 %), сама- і ўзаемаацэнкі 3 (50 %), выкарыстанні электронных сродкаў навучання 2 (33,3 %), правядзенні аналізу і самааналізу 3 (50 %), валоданні эфектыўнымі тэхналогіямі і методыкамі выкладання вучэбнага прадмета, у тым ліку ў класах інтэграванага навучання і выхавання 5 (50 %).

Разам з тым, у арганізацыі адукацыйнага працэсу дашкольнай і пачатковай адукацыі выяўлены шэраг праблемных пытанняў, якія патрабуюць вырашэння.

З кожным годам зніжаецца ўзровень агульнага развіцця навучэнцаў.

Невысокім застаецца ўзровень вучэбных дасягненняў па матэматыцы, рускай мове. Асобныя навучэнцы з цяжкасцю засвойваюць вучэбную праграму. Два класы з’яўляюцца класамі інтэграванага навучання і выхавання.

Нягледзячы на праведзеныя мерапрыемствы, педагогі маюць цяжкасці пры самааналізе вучэбнага занятку, занятку спецыяльна арганізаванай дзейнасці.

Недастаковым з’яўляецца выкарыстанне інфармацыйна-камунікацыйных тэхналогій у адукацыйным працэсе.

Актуальнымі застаюцца пытанні падрыхтоўкі навучэнцаў пачатковых класаў да прадметных алімпіяд, арганізацыі вучэбнага даследавання.

Патрабуе актывізацыі распаўсюджванне прафесійных дасягненняў педагогаў праз перыядычны друк, удзел у конкурсах прафесійнага майстэрства. Матэрыялы з вопыту педагагічнай дзейнасці Шчаснай С.Ф., Роўнай І.Г. былі накіраваны для публікацыі ў метадычныя часопісы, аднак пакуль не былі апублікаваны.

Назіраецца неабходнасць папаўнення вучэбных кабінетаў пачатковых класаў, адукацыйнага асяроддзя дашкольных груп дыдактычным і раздатачным матэрыялам у адпаведнасці з вучэбнымі праграмамі.

З мэтай далейшага ўдасканалення работы па павышэнні ўзроўню прафесійнага майстэрства ў 2019/2020 навучальным годзе неабходна:

удасканаліць якасць прадметнага выкладання на аснове рэалізацыі кампетэнтнаснага падыходу;

пашырыць выкарыстанне электронных сродкаў навучання ў адукацыйным працэсе, прадугледзець мерапрыемствы па знаёмству з методыкай іх прымянення ў адукацыйным працэсе, магчымасцямі аптымізацыі працы настаўніка праз іх выкарыстанне;

працягнуць работу па павышэнні прафесійнай кампетэнтнасці педагогаў у галіне абагульнення і распаўсюджання перадавога педагагічнага вопыту праз арганізацыю публікацыі ў сродках масавай інфармацыі;

павысіць рэзультатыўнасць удзелу педагогаў у конкурсах прафесійнага майстэрства і навучэнцаў у алімпіядах, інтэлектуальна-творчых конкурсах рознага ўзроўню праз забеспячэнне якаснай падрыхтоўкі і прадастаўленні якаснага матэрыялу.

Адзіная метадычная тэма ўстановы адукаыі:

Развіццё прадметна-метадычных кампетэнцый педагогаў ва ўмовах абнаўлення зместу адукацыі

Метадычная тэма для работы аб’яднання:

Развіццё прадметна-метадычных кампетэнцый настаўнікаў пачатковых класаў і выхавацеляў дашкольнай адукацыі ва ўмовах абнаўлення зместу адукацыі

Мэта: павышэнне прафесійнай кампетэнтнасці педагогаў як сродку забеспячэння актуальнага ўзроўню адукацыі

Задачы:

1.Забяспечыць:

1.1. інфармаванне педагагічных работнікаў аб нарматыўным прававым, навуковым, навукова-метадычным забеспячэнні адукацыйнага працэсу па вучэбных прадметах і адукацыйных абласцях у 2019/2020 навучальным годзе, навінках педагагічнай літаратуры;

1.2. удасканаленне адукацыйнага працэсу па вучэбных прадметах з улікам рэкамендацый па выніках рэспубліканскага маніторынгу якасці агульнай сярэдняй адукацыі, праведзенага Нацыянальным інстытутам адукацыі;

1.3. уключэнне педагогаў у дзейнасць па асваенні спосабаў рэалізацыі кампетэнтнаснага падыходу ў выкладанні вучэбных прадметаў, выхаваўчага патэнцыялу вучэбных і факультатыўных заняткаў, заняткаў спецыяльна арганізаванай дзейнасці;

1.4. метадычнае суправаджэнне работы педагогаў ва ўмовах рэалізацыі абноўленых вучэбных праграм, у працэсе атэстацыі;

1.5. выяўленне, абагульненне, укараненне і прапаганду эфектыўнага ў сучасных умовах педагагічнага вопыту.

2. Стварыць умовы для:

2.1. актуалізацыі і паглыблення прадметных ведаў педагогаў, удасканалення методыкі выкладання вучэбных прадметаў, адукацыйных абласцей;

2.2. фарміравання матывацыі да бесперапыннай адукацыі, актывізацыі працэсу самаразвіцця і самаадукацыі педагогаў.

|  |  |  |  |  |
| --- | --- | --- | --- | --- |
| № | Змест работы | Форма работы | Тэрмін | Адказныя |
| І. Арганізацыя дзейнасці метадычнага аб’яднання | | | | |
| 1. | Планаванне дзейнасці метадычнага аб’яднання на 2018/2019 навучальны год | Метадычны дыялог | Жнівень | Шчасная С.Ф., кіраўнік метадыч-нага аб’яднання |
| 2. | Актуалізацыя банка дадзеных членаў метадычнага аб’яднання | Анкетаванне | Верасень | Шчасная С.Ф., кіраўнік метадыч-нага аб’яднання |
| 3. | Вядзенне дакументацыі метадычнага аб’яднання | Афармленне матэрыялаў | На працягу года | Шчасная С.Ф., кіраўнік метадыч-нага аб’яднання |
| 4. | Збор і сістэматызацыя метадычных і дыдак-тычных матэрыялаў | Афармленне матэрыялаў | На працягу года | Шчасная С.Ф., кіраўнік метадыч-нага аб’яднання |
| 5. | Падвядзенне вынікаў работы метадычнага аб’яднання за 2018/2019 навучальны год | Справаздача | Чэрвень | Шчасная С.Ф., кіраўнік метадыч-нага аб’яднання |
| ІІ. Дыягностыка | | | | |
| 1. | Дыягностыка валодання педагогамі нарматыў-нымі дакументамі:  інструктыўна-метадыч-ныя пісьмы па арга-нізацыі адукацыйнага працэсу;  нормы ацэнкі вынікаў вучэбнай дзейнасці, у тым ліку пры безадзнакавым навучанні | Гутарка | Верасень | Шчасная С.Ф., кіраўнік метадыч-нага аб’яднання  Роўная І.Г., выхавацель дашкольнай адукацыі |
| 2. | Мікрадаследаванне “Патэнцыяльныя магчымасці педагогаў метадычнага аб’яднання” | Анкетаванне | Люты | Шчасная С.Ф., кіраўнік метадыч-нага аб’яднання |
| 3. | Дыягностыка прафесій-ных цяжкасцей і запытаў членаў метадычнага аб’яднання | Анкетаванне | Чэрвень | Шчасная С.Ф., кіраўнік метадыч-нага аб’яднання |
| ІІІ. Удасканаленне прафесійнага майстэрства педагогаў | | | | |
|  | Пасяджэнні метадычнага аб’яднання:  1) Функцыянальныя асаб-лівасці вучэбных дапаможнікаў для фарміравання кампетэнцый навучэнцаў, забеспячэння адукацыйных вынікаў вучэбнай дзейнасці  2) Сучасныя падыходы да арганізацыі кантрольна-ацэначнай дзейнасці на першай ступені агульнай сярэдняй адукацыі  3) Рэалізацыя ўнутрыпрад-метных і міжпрадметных сувязей на вучэбных занятках як умова дасягнення прадметных і метапрадметных вынікаў навучання навучэнцаў пачатковых класаў  4) Фарміраванне ў навучэнцаў пачатковых класаў умення самастойна і адэкватна ацэньваць вынікі сваёй дзейнасці | Семінар  Семінар-практыкум  Семінар-практыкум  Семінар-практыкум | Кастрычнік  Снежань  Люты  Красавік | Шчасная С.Ф., кіраўнік метадыч-нага аб’яднання  Шчасная С.Ф., кіраўнік метадыч-нага аб’яднання  Шчасная С.Ф., кіраўнік метадыч-нага аб’яднання  Шчасная С.Ф., кіраўнік метадыч-нага аб’яднання |
| 3. | Самаадукацыя педагогаў | Планаванне, справаздача | Кастрычнік  Май | Члены метадычнага аб’яднання |
| 4. | Засваенне адукацыйных праграм павышэння кваліфікацыі педагогаў | Адукацыйныя праграмы | На працягу года | Члены метадычнага аб’яднання |
| 5. | Правядзенне адкрытых вучэбных і факульта-тыўных заняткаў у рам-ках дэкады педагагічнага майстэрства *“*Формы і метады фарміравання і развіцця агуль-навучэбных уменняў і навыкаў навучэнцаў” | Адкрытыя вучэбныя і факультатыў-ныя заняткі | Снежань | Члены метадычнага аб’яднання |
| 6. | Практыкум “Інфармацыйна-камунікатыўныя тэхналогіі на вучэбных занятках” | Практыкум | Студзень | Шчасная С.Ф., кіраўнік метадыч-нага аб’яднання |
| IV. Работа з навучэнцамі | | | | |
| 1. | Арганізацыя работы факультатыўных занят-каў (згодна вучэбнага плана ўстановы адука-цыі) | Правядзенне заняткаў | На працягу года | Члены метадычнага аб’яднання |
| 2. | Удзел у рабоце Школы алімпіяднага руху ( ІV клас) | Правядзенне заняткаў | На працягу года | Трыгрыбцава Н.К., член метадычнага аб’яднання |
| 3. | Арганізацыя і правя-дзенне інтэлектуальных конкурсаў “Буслік”, “Жураўлік”, “Кенгуру”, “Лінгвісцяня”, “Кентаў-рык”, “Алімпіёнак” | Правядзенне мерапрыемстваў | На працягу года згодна графіка | Члены метадыч-нага аб’яднання |
| 4. | Алімпіяда па вучэбных прадметах сярод вучняў ІІІ-ІV класаў па беларускай мове, рускай мове, матэматыцы | Забеспячэнне падрыхтоўкі і ўдзелу ў мерапрыемствах | Люты | Члены метадычнага аб’яднання |
| 5. | Удзел у навукова-практычнай канферэнцыі “Юны даследчык” (школьны, раённы этапы) | Канферэнцыя | Красавік  Май | Члены метадычнага аб’яднання |
| 6. | Арганізацыя і правя-дзенне творчых конкур-саў | Правядзенне мерапрыемстваў | На працягу года | Члены метадычнага аб’яднання |
| 7. | Правядзенне стымулю-ючых заняткаў для навучэнцаў з высокай матывацыяй | Правядзенне заняткаў | На працягу года | Члены метадычнага аб’яднання |
| 8. | Правядзенне падтрымлі-ваючых заняткаў для навучэнцаў з нізкай матывацыяй | Правядзенне заняткаў | На працягу года | Члены метадычнага аб’яднання |
| V. Выяўленне, вывучэнне, абагульненне і трансляцыя  эфектыўнага педагагічнага вопыту | | | | |
| 1. | Выяўленне эфектыўнай педагагічнай практыкі праз узаеманаведванне вучэбных і факульта-тыўных заняткаў, удзел у дэкадзе педагагічнага майстэрства | Наведванне заняткаў, афармленне дыдактычных матэрыялаў | На працягу года | Члены метадычнага аб’яднання |
|  | Падрыхтоўка матэрыялаў з вопыту педагагічнай дзейнасці | Публікацыя | Люты | Шчасная С.Ф., кіраўнік метадыч-нага аб’яднання |
| VІ. Умацаванне матэрыяльна-тэхнічнай базы вуэбных кабінетаў | | | | |
| 1. | Папаўненне вучэбна- матэрыяльнай базы:  набыццё вучэбнай, метадычнай, дыдактычнай лі- таратуры, афармленне раздатачнага матэрыялу, папаўненне банка электронных сродкаў навучання, капілкі метадычных распрацовак | Арганізацыя набыцця, афармленне матэрыялаў | На працягу года | Зачадчыкі вучэб-ных кабінетаў |

Кіраўнік метадычнага С.Ф.Шчасная

аб’яднання

|  |
| --- |
| УЗГОДНЕНА  Намеснік дырэктара па вучэбнай рабоце дзяржаўнай установы адукацыі “Вучэбна-педагагічны комплекс Сінькоўскі яслі-сад-сярэдняя школа”  Г.К. Жалевіч |